2 MILLIÓ ÉVVEL EZELŐTT
Kétmillió évvel ezelőtt bolygónk egészen más volt.
A kardfogú tigris, a Smilodon.
Korának félelmetes ragadozója.
Óriási, kétméteres gyilokmadár állja útját.
Mindkét fél felfegyverkezve…
és összecsapásra készen.
Ez a túlélésért vívott nagy csaták
és világuralomra törő dinasztiák története.
Az élet története.
ÉLET A BOLYGÓNKON
NAPJAINKBAN
Ha tudjuk, hol keressük,
ma is találhatunk nyomokat a földi élet eredetére vonatkozóan.
Ez nemcsak tengeri ragadozók sokasága,
hanem ősi vérvonalak összekapcsolódása is.
Cápák, élő fosszíliák,
több százmillió éve szinte változatlanok.
Delfinek, tüdővel lélegző emlősök,
melyek ősei egykor a szárazföldön jártak.
Bálnák, nagyobbak bármely valaha élt állatnál.
Madarak,
a dinoszauruszok utolsó túlélői.
A világ legnagyobb dinasztiája.
Mind ragadozó, mind ugyanarra a zsákmányra vadászik,
de mindnek teljesen más az eredete.
Napjainkban több mint tízmillió növény- és állatfaj él a világon.
Ez azonban csak 1%-a a valaha létezett összes fajnak.
Ha visszautazunk az időben,
sokkal találkozunk a kihalt fajok 99%-ából.
Most feltárul minden idők legcsodásabb története,
hogyan fejlődött az élet a bolygónkon.
1. FEJEZET
AZ ÉLET TÖRVÉNYEI
4 MILLIÁRD ÉVVEL EZELŐTT
Az életnek és hihetetlen sokszínűségének valahol el kellett kezdődnie.
Az első szikra négymilliárd éve pattant ki.
Talán mert egyedülálló módon éppen akkor voltak megfelelő feltételek.
Víz,
a Nap energiája,
és a tökéletes kémia az élet kialakulásához.
A pontos folyamat az idő homályába veszett.
De létrejött egy apró élő sejt.
LUCA,
az utolsó egyetemes közös ős,
amelyből minden élet keletkezett.
A szerény kezdetektől
évmilliárdokba telt az összetettebb életformák kialakulása.
450 MILLIÓ ÉVVEL EZELŐTT
Először az óceánokban sikerült.
A legelső állatok, amelyek elterjedtek,
egyszerű életformák voltak.
A szilárd belső vázzal
nem rendelkező gerinctelenek
sok millió éven át uralták a tengereket.
A történelem során az élet örökös háborút vív.
Az egyik dinasztia felemelkedik, a következő győzedelmeskedik felette.
A növények az elsők között hódították meg a földet…
olyan feltételeket teremtve, amelyek idővel
lehetővé tették a gerinctelenek fejlődését
és hatalomátvételét.
De a gerinctelenek sem uralkodhattak örökké.
Új dinasztia kerekedett föléjük.
Szintén a vízből mászott elő.
A kétéltűek.
Újszerű, négy végtagból és gerincből álló testfelépítésükkel
a siker tartós zálogának bizonyultak.
Vízhez való kötődésük korlátozta térnyerésüket.
De létrehoztak egy másik dinasztiát ilyen kötöttségek nélkül.
A hüllőket.
A legszárazabb területeket is kiaknázták,
és terpesztett lábakkal járták a világot.
A történelem során először jelent meg teljes hatalom.
Ezekből a korai hüllőkből
alakult ki minden idők legikonikusabb dinasztiája.
A dinoszauruszok.
Több mint 150 millió évig uralkodtak.
Meglepően változatos csoport,
melynek egyeduralmát
csak végzetes balszerencse szakította félbe.
Az árnyékukból
bújt elő az utolsó nagy vérvonal.
Az emlősök.
Egyikük olyan változást ért el a bolygónkon,
mint előtte soha semmi.
A dinasztiák felemelkedése és bukása
négymilliárd éven át nem csupán a véletlen műve volt.
Az egész utazást,
az élet kezdetétől a ma ismert végtelen sokféleségig,
bizonyos alapelvek mozgatják.
Az élet törvényei.
Az első törvény, hogy mindig a legjobban alkalmazkodó győz.
Az összes lepkepete egyforma.
De mindegyik más génkombinációval rendelkezik,
amitől külön-külön teljesen egyediek lesznek.
Némelyiket leendő genetikai tulajdonságaik segítik a túlélésben.
Ezek a tulajdonságok nemzedékről nemzedékre öröklődnek…
míg végül
az egyik annyira eltér majd elődeitől,
hogy teljesen új faj lesz belőle,
jobban alkalmazkodva környezetéhez.
Ez az evolúció.
De nem csak a hernyók fejlődnek.
Az erdőben minden a túlélésért harcol.
A növényeket is beleértve.
A hernyók akadálytalanul lecsupaszítanák.
De ez a növény saját védekezési módot fejlesztett ki a túlélés érdekében.
Mérgező levelei
elpusztítanak bármit, ami megenné.
Vegyi hadviselés.
Aztán egy új hernyófaj fejlődik ki,
amely képes megenni az egyébként mérgező leveleket,
a rajtuk lévő petékkel együtt.
Válaszul más lepkék csak olyan növényekre rakják a petéiket,
melyeken még egy sincs…
biztosítva ezzel, hogy utódai kezdeti előnyre tegyenek szert.
A növények azonban visszavágnak.
A leveleiken petére hasonlító
dudorokat képeznek…
elriasztva a nőstényeket a peterakástól.
Sőt, a hamis peték édes nektárt termelnek, amely odavonzza a hangyákat,
melyek hernyókkal táplálkoznak.
Az élet első törvénye, miszerint a legjobban alkalmazkodó győz,
teremtette a ma létező rendkívüli sokféleséget.
Az élet következő törvénye,
hogy a rivalizálás ösztönzi az alkalmazkodást.
2 MILLIÓ ÉVVEL EZELŐTT
És a legnagyobb rivalizálás ugyanazon a fajon belül történik.
Egy hím gyilokmadár.
Felségterülete a tópart.
De nincs egyedül.
Egy fiatalabb hím is akarja az előkelő helyet.
Az idősebb nem mehet el a fenyegetés mellett.
A fiatal nem hajlandó meghátrálni.
Saját felségterületre van szüksége.
Rituális hivalkodásba kezdenek.
A másik erejének felmérésére…
miközben a sajátjukat fitogtatják.
Összehangolt mozdulataik
kecsesek, mintha táncolnának.
Melyikük adja fel?
Vagy lendül támadásba?
Mivel mindkettő kitart a végsőkig, a harc elkerülhetetlen.
De társaságuk van.
A kardfogú tigris ravaszsága
volt az egyik oka, hogy a gyilokmadarak kihaltak.
A fajon belüli és fajok közti rivalizálás
mindig is az evolúció motorja volt.
De nem csak a harcban állók változnak folyamatosan.
Maga a csatamező is,
ami elvezet az élet harmadik törvényéhez.
A Föld sosem marad sokáig állandó.
Ez néha segíti az életet.
Néha akadályozza.
A történelem során a vulkánok voltak a változások legnagyobb mozgatórugói.
Az évezredeken át tartó vulkánkitörések
többször is hatalmas területeket árasztottak el Földünk felszínéből.
Gázokat bocsátottak a légkörbe,
éghajlatváltozást, és legrosszabb esetben
tömeges kihalást idézve elő.
A világ ritkán maradt állandó.
Olykor a tűz birodalma.
Olykor a jég birodalma.
Változó bolygónk sok kihívást támasztott az élettel szemben.
A mérgező tengerektől…
a teljes pusztaságokon át…
egészen a szinte végeláthatatlan esőzésekig.
Négy különböző alkalommal
a Föld a szakadék szélére taszította az életet.
Mindegyik alkalommal a fajok több mint háromnegyede
veszett oda a tömeges kihalásban.
A bolygónk kegyetlen tud lenni.
76 MILLIÓ ÉVVEL EZELŐTT
De volt egy időszak,
amikor a Föld 100 millió évig állandó maradt.
Ez lehetővé tette, hogy egy csoport a leghatalmasabb dinasztia legyen.
Ez volt a dinoszauruszok kora.
A hosszan tartó nyugalom segítette a dinoszauruszok elszaporodását.
Maiasaurák,
szelíd növényevők, több ezer fős csordákat alkotnak.
A tömeges összeverődés biztonságot nyújt,
és nem csak a kifejlett egyedeknek.
Ez a meglehetősen óvatos nőstény
alig várja, hogy visszatérjen a fészkéhez.
A Maiasaura jelentése „jó anya”.
A többi nőstényhez hasonlóan
egy hatalmas kolóniában rakott fészket.
Hogy elérje,
állnia kell a kicsinyeiket óvó anyák támadásait.
Az egyik támadó elkerülésével
túl közel kerül egy másikhoz.
Végre megérkezik saját fészkéhez.
Utódait úgy eteti, akár a madarak.
Hónapokig védi a fiókákat a fészekben,
amíg elég nagyok lesznek, hogy a csordával tartsanak.
A bolygó nemcsak a dinoszauruszok elszaporodását segítette,
de állandósága mindenféle formájú és méretű dinoszaurusznak kedvezett.
A Triceratops nagyon különbözik a védtelen Maiasaurától.
Öttonnás testsúlyával és három szarvával
igazi nehéztüzérség.
Alkalmazkodva egy olyan világhoz, ahol a legjobb védekezés a támadás.
A párzási időszak közeledtével csúcsformába kell kerülnie.
Ezért a legjobb falatokat keresi, ahol csak tudja.
De ez messzire viszi a csordától…
és közelebb az erdő széléhez.
Nem csoda, ha ideges.
Nem a Triceratops az egyetlen óriás az erdőben.
A Tyrannosaurus rex.
A csúcsragadozó.
Két kicsinye is vele van.
A kölykök gyorsabbak anyjuknál.
Csapatként dolgoznak.
A Triceratops képes a kicsiket feltartóztatni,
de az anyát nem.
Csak a csorda védelme mentheti meg.
Védőfalat alkotnak.
A világ legnagyobb ragadozója is tudja, mikor nincs esélye.
Ellentétben az ifjú hímmel.
66,04 MILLIÓ ÉVVEL EZELŐTT
A dinoszauruszok ma is uralkodhatnának,
ha a körülmények ugyanolyanok maradtak volna.
De minden megváltozott,
mindössze egy nap alatt.
Egy Mount Everest nagyságú aszteroida
a pisztolygolyónál hússzor nagyobb sebességgel
csapódott be a bolygóba.
Az általa robbantott 20 kilométer mély és 180 kilométer széles lyuk…
világrengető események láncolatát indította el.
A hatalmas kráterből igazi gyilkos emelkedett fel.
Több száz kilométer vastag hamu- és törmelékfal
borította be a földet.
A felhő eltakarta a napfényt,
elpusztítva szinte az összes dinoszauruszt…
és a földi élet háromnegyedét.
A megsemmisülés világméretű volt.
Ez volt az ötödik tömeges kihalás a Földön.
De maradtak túlélők.
A ma létező összes faj alapját teremtették meg.
A madarak voltak az egyetlen fennmaradt dinoszauruszok.
Ma már több mint 10 000 fajt számlálnak,
és a Föld összes élőhelyén előfordulnak.
De a világ nem csak a madaraké volt.
Egy másik nagy dinasztia is feltámadt hamvaiból.
Az emlősök.
A dinoszauruszok idejében csupán lábjegyzetként szerepeltek.
Az aszteroida becsapódása nélkül
egyik túlélőnek sem lett volna esélye uralkodni.
A tömeges kihalás kataklizmájából
az élet új sokasága jött létre
a maga csodálatos sokszínűségében.
Mind tökéletesen alkalmazkodva az élet kihívásaihoz.
Igyekeznek megvédeni és felnevelni utódaikat,
táplálékot keresni
és szaporodni.
A szereplőgárda megváltozott,
de a lényeg ugyanaz maradt.
A víz és a Nap energiája továbbra is fenntartja az életet,
ahogy évmilliárdok óta.
Az élet törvényei még ma is érvényesek.
Csakis a legjobban alkalmazkodó győz.
A rivalizálás az evolúció motorja.
A gyorsan változó bolygó káoszt okoz.
Az élet törvényei határozzák meg a dinasztiák felemelkedését
és bukását.
Napjaink minden egyes élőlénye
négymilliárd éves múltra tekint vissza.
A zord körülmények dacára.
A valaha létezett fajok 99%-a
mára már kihalt.
Az élet napjainkban az az 1%, amely túlélte.
Ez a sorozat bepillantást enged az élet történetének
legfontosabb mérföldköveibe.
Az emlősök hatalomra jutásától kezdve…
a madarak ősein át, melyek először emelkedtek a levegőbe…
a kemény héjú tojások evolúciójáig,
amely a hatalmas dinoszauruszok felemelkedéséhez vezetett.
Abba a pillanatba is, amikor az állatok először másztak ki a vízből.
A következő fejezetben visszautazunk a tengeri élet kialakulásához…
és a túlélésért folytatott legelső harcokhoz…
rendkívüli bolygónkon.
A feliratot fordította: Juhász Ildikó